ΓΡΑΠΤΗ ΕΡΩΤΗΣΗ P-3093/02

υποβολή: Jos Ribeiro e Castro (UEN) προς την Επιτροπή

(22 Οκτωβρίου 2002)

Θέμα: Παράβαση από την Πορτογαλία στον τομέα της περιβαλλοντικής πολιτικής στο πλαίσιο της κατασκευής αυτοκινητοδρόμου

Στον πορτογαλικό τύπο δημοσιεύθηκε στις 15 Οκτωβρίου 2002 ότι η Ευρωπαϊκή Επιτροπή αποφάσισε να ασκήσει προσφυγή κατά της Πορτογαλίας λόγω μη συμμορφώσεως της χώρας προς την ευρωπαϊκή νομοθεσία περί περιβάλλοντος κατά την κατασκευή του αυτοκινητοδρόμου μεταξύ Λισαβώνας και Αλγκάρβε (Α2). Το δημοσίευμα έκανε λόγο για κοινοτική πηγή, χωρίς όμως να αναφέρει το όνομά της, και διεβεβαίωνε ότι αυτή η απόφαση επρόκειτο να ληφθεί επισήμως κατά τη συνεδρίαση του σώματος των Ευρωπαίων Επιτρόπων στις Βρυξέλες, την προσεχή Τρίτη, και ότι το επίδικο θέμα ήταν ο τρόπος με τον οποίον κατασκευάσθηκαν τα τμήματα του αυτοκινητοδρόμου του Caldeiro και του Castro Verde.Η ίδια πηγή ανέφερε επίσης ότι η χορήγηση δανείου από την Ευρωπαϊκή Τράπεζα Επενδύσεων (ΕΤΕ) για τηνλοποίηση του σχεδίου εξαρτάται πλέον από την απόφαση του Δικαστηρίου των Ευρωπαϊκών Κοινοτήτων, του Λουξεμβούργου, και ότι η Επιτροπή της Ευρωπαϊκής Ένωσης κατηγορεί την πορτογαλική κυβέρνηση ότι δεν τήρησε τις διατάξεις της οδηγίας (ευρωπαϊκού νόμου) περί Οικοτόπων, η οποία προβλέπει ότι τα σχέδια που εκτελούνται σε προστατευόμενες περιοχέςπόκεινται σε μελέτη περιβαλλοντικών επιπτώσεων.

Για τον ανωτέρω λόγο ερωτώ την Επιτροπή: Η είδηση αυτή είναι ακριβής· Εάν ναι, αποτελεί συνήθη πρακτική της Επιτροπής να διαδίδει μέσω του Τύπου θέματα τόσο λεπτά, όπως είναι η άσκηση προσφυγής κατά κράτους μέλους, προτού να λάβει οριστικά τη σχετική απόφαση· Εάν ναι, διαθέτει η Επιτροπή ασφαλή αντικειμενικά στοιχεία στα οποία να δύναται να στηρίξει την εν λόγω κατηγορία κατά της Πορτογαλίας·

Απάντηση της κας Wallstrm εξ ονόματος της Επιτροπής

(3 Δεκεμβρίου 2002)

Η Επιτροπή επιβεβαιώνει στο Αξιότιμο Μέλος του Κοινοβουλίου ότι έλαβε την απόφαση να προσφύγει στο Δικαστήριο των Ευρωπαϊκών Κοινοτήτων κατά της Πορτογαλίας, στο πλαίσιο δυο διαδικασιών επί παραβάσει, αντικείμενο των οποίων είναι η κατασκευή του αυτοκινητόδρομου Λισαβώνα/Algarve — διαδικασίες 1999/5085 και 2000/4418 — και ότι η εν λόγω απόφαση θεμελιώνεται στην αθέτηση τωνποχρεώσεων που απορρέουν από το άρθρο 6 της οδηγίας 92/43/ΕΟΚ του Συμβουλίου της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας(1).

Η Επιτροπή οφείλει να πληροφορήσει το Αξιότιμο Μέλος του Κοινοβουλίου ότι η Επιτροπή κοινοποιεί τις αποφάσεις που λαμβάνονται στο πλαίσιο των διαδικασιών επί παραβάσει έναντι των κρατών μελών μέσω ανακοινωθέντων προς τον Τύπο τα οποία συντάσσονται από τηνπηρεσία της Εκπρόσωπου Τύπου(2). Εξάλλου, όλες οι αποφάσεις οι οποίες αναφέρονται στις διαδικασίες επί παραβάσει συμπεριλαμβάνονται στην ιστοσελίδα στο Διαδίκτυο της Γενικής Γραμματείας της Επιτροπής, η διεύθυνση της οποίας είναι η εξής: http://www.europa.eu.int/comm/secretariat_general/sgb/droit_com/index_fr.htm

infractions.

Με βάση τους ισχύοντες διαδικαστικούς κανόνες, οι αποφάσεις οι οποίες λαμβάνονται στο πλαίσιο των διαδικασιών επί παραβάσει δημοσιοποιούνται στο κοινό από το στάδιο της αιτιολογημένης γνώμης. Εν προκειμένω, η Επιτροπή εξέδωσε την απόφαση αιτιολογημένης γνώμης έναντι της Πορτογαλίας, στις 28 Μαρτίου 2001, σε ό,τι αφορά τηνπόθεση 2000/4418, και στις 7 Νοεμβρίου 2001, σε ό,τι αφορά τηνπόθεση 1999/5085.

(1) ΕΕ L 206 της 22.7.1992.

(2) IP/02/1574 της 29.10.2002.